[image: image1.jpg]i Ajuntament de Solsona



 

	
	ACTA 


	Expedient núm.: 
	Òrgan col·legiat: 

	JGL/2021/20 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	24 de maig de 2021 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	Rosó Barrera i Call 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	No

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/19 de la Junta de Govern Local de la sessió duta a terme el dia 17 de maig de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 887/2021. Habitatge propietat de l'Ajuntament – C/ Salvador Espriu, 8 (complex esportiu municipal)

	Favorable
	Tipus de votació: unanimitat

	Vist que per acord de la Junta de Govern Local del dia 3 de maig 2021 s'acordà destinar l'habitatge, propietat de l'Ajuntament, situat al carrer de Salvador Espriu, 8 (complex esportiu municipal) per a casos d'emergència social;
Vist l'informe emès pels Serveis Socials Bàsics del Solsonès en què es proposa l'entrada a aquest habitatge d’un matrimoni i la seva filla menor, per un període de dos mesos, a partir del dia 24 de maig de 2021, amb la cessió de dues habitacions i el dret d'ús d'espais comuns de l'habitatge;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda informar favorablement el contingut de l'informe emès pels Serveis Socials Bàsics del Solsonès i allotjar, temporalment, aquesta família a l'habitatge propietat de l'Ajuntament, situat al carrer de Salvador Espriu, 8 (complex esportiu municipal).


	Expedient 1028/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona duu a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.

Vist l’informe emès per l’assistent social de l’Ajuntament, ref. 2019/00064,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar una subvenció de sis euros (6,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 1022/2021. Factures cànon aigua establiment ramader 

	Favorable
	Tipus de votació: unanimitat

	Vista la sol·licitud de paralització de l’emissió de factures del cànon de l’aigua per als establiments ramaders relatives a una granja, ja que considera que l’aplicació del tipus de gravamen ha de ser nul i el sol·licitant també demana que li siguin retornats els imports pagats en els darrers anys per aquest concepte;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que si l’activitat no produeix contaminació no estarà gravada amb el cànon de l’aigua, la qual cosa cal acreditar mitjançant un pla de gestió de dejeccions ramaderes degudament validat. Per tant, cal aportar aquesta documentació per tal de valorar l’aplicació de la seva demanda.


CEMENTIRI
	Expedient 1034/2021. Canvi de nom de la concessió de dret funerari de nínxol 

	Favorable
	Tipus de votació: unanimitat

	Vista la sol·licitud de canvi de nom de la concessió de dret funerari de nínxol del cementiri municipal de Solsona;
A proposta del regidor delegat de Serveis funeraris,

La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent.


CULTURA
	Expedient 1031/2021. Joves del municipi de Riner – utilització material

	Favorable
	Tipus de votació: unanimitat

	Vista la sol·licitud presentada i subscrita per Ponç Plans i Nadal, representant dels joves del municipi de Riner, en què demana poder llogar un escenari de 8 x 5 metres el dia 4 de juny per a l'organització d'un concert del grup musical Pony Pisador al camp de futbol de Su;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa municipal de 3,70 € m2/dia pel lloguer de l'escenari i amb la condició que s’han de fer càrrec d’anar a buscar i retornar el material esmentat.


PARTICIPACIÓ
	Expedient 1047/2021. Consulta participativa per posar noms de dona als carrers de la Cabana del Silo

	Favorable
	Tipus de votació: unanimitat

	Joan Parcerisa, regidor delegat de Transparència i Participació, dona compte de la consulta participativa per posar noms de dona als carrers de la Cabana del Silo, que es durà a terme entre l'1 i el 15 de juny de 2021. Els dos canals de participació seran els següents: l’un de modalitat virtual a través d’un formulari publicat al web municipal i que caldrà completar en línia; l’altre de modalitat presencial, a través de l'OAC municipal. Es podrà escollir entre nou propostes, definides per la regidoria de Participació, que recullen noms de figures femenines rellevants de la història local, així com de rellevància nacional.


PERSONAL
	Expedient 1017/2021. Museu Diocesà i Comarcal de Solsona – contractació d'un vigilant, juliol 2021

	Favorable
	Tipus de votació: unanimitat

	En data de 22 de gener de 1982, l'Ajuntament de Solsona va signar un conveni de col·laboració amb el Bisbat de Solsona, en referència al Museu Diocesà i Comarcal de Solsona, en el qual l’Ajuntament de Solsona es comprometia a aportar dues places de subalterns al museu.
El dia 7 de febrer de 2014 es va modificar el compromís de l'Ajuntament de Solsona d'aportar dues places de subaltern per només una plaça.
Per resolució de l’Alcaldia 153/2019, de 7 de juny, es van aprovar les bases reguladores de la convocatòria de concurs lliure per a la creació d’una borsa de treball amb caràcter d’urgència i excepcional per cobrir un lloc de conserge de museu durant l'estiu de 2019 i la resolució de l’Alcaldia 195/2019, de 28 de juny, va resoldre la convocatòria amb la constitució d'una borsa de treball.
Vist que el proper mes de juliol de 2021 és necessari que l'Ajuntament aporti un vigilant al Museu Diocesà i Comarcal de Solsona amb motiu de les vacances del personal que ocupa la plaça;
Vist que no hi ha disponible cap borsa de treball de l'exercici 2020 de la categoria de subaltern per poder cobrir la vacant durant el període de juliol 2021;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda prorrogar la vigència de la borsa de treball constituïda amb data 28 de juny de 2019 i procedir a fer la crida a l'aspirant amb major puntuació per cobrir el període de juliol 2021 al Museu Diocesà i Comarcal de Solsona.


	Expedient 1023/2021. Permís per formació

	Desfavorable
	Tipus de votació: unanimitat

	Vista la sol·licitud presentada per un agent del cos de la Policia Local, en què sol·licita, amb data 18 de maig de 2021, permís per formació per realitzar el curs "Curs d'instrucció d'atestats", organitzat per l'Institut de Seguretat Pública de Catalunya, que s'impartirà presencialment al mateix Institut del 31 de maig a l'11 de juny de 2021, amb una durada de 65 hores i un cost de 390,00 €;
Vist que l’agent sol·licita que l'Ajuntament formalitzi la inscripció amb data límit 19 de maig de 2021;
Vist l'informe del cap de la Policia Local, de data 18 de maig de 2021, en el qual informa que durant la setmana del 31 de maig al 6 de juny de 2021 el nombre disponible d’efectius de policia no és suficient per cobrir el servei;
Vist que la data de 19 de maig és anterior a la Junta de Govern Local que ha d'aprovar la seva sol·licitud de permís per formació de data 18 de maig de 2021;
Vist el que estableix el pacte-conveni de l'Ajuntament de Solsona a l'article 10, que dicta que la resolució de les sol·licituds de cursos formatius estarà supeditada a l’interès professional del curs i la idoneïtat, l’afectació del servei al qual està subscrit el treballador, el cost, el pressupost disponible i la igualtat d’oportunitats dels treballadors/es;
A proposta de l'alcalde,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva sol·licitud per manca d'efectius al servei durant el període sol·licitat, així com recordar-li que no és possible formalitzar cap inscripció a un curs sense l'acord previ de la Junta de Govern Local.


URBANISME
	Expedient 681/2021. Llicència urbanística 

	Favorable
	Tipus de votació: unanimitat

	Vista la sol·licitud de llicència d'obres per rehabilitar un habitatge;
Vist l'informe emès pels Serveis Tècnics Municipals i l’arqueòleg Municipal i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Es recomana que el tractament de les parets de les xemeneies sigui similar a la façana o un arrebossat color terra (morter de calç) o esquerdejat. Pel que fa a baixants i canals, malgrat no hi hagi una partida específica en projecte, aquests hauran de ser de coure, zinc o ferro colat.
· Quant a l’acabat de la coberta, es recomana que la teula que es reposi de nou s’utilitzi com a canal i sigui del tipus «castelnaudary» per assemblar-se a les cobertes existents.
· En relació a la proposta, cal recordar el següent: la nova construcció, en cap cas, ha de presentar característiques típicament urbanes (per exemple, persianes enrotllables,...); cal ajustar les dimensions, proporcions de les finestres i balconera; les porxades han d’assimilar la fesomia pròpia dels coberts (fusta,pedra,...);
· Cal que l’habitatge disposi d’un sistema depuratiu autònom pel tractament de les aigües residuals generades. En base a l’article 51 del TRLLUC, l’edificació en sòl no urbanitzable ha d’adoptar les mesures necessàries per tal d’assolir els nivells de sanejament adequats, amb les degudes garanties de seguretat, salubritat i no-contaminació que tinguin en compte els riscs geològics, naturals i tecnològics.
· El projecte no defineix el grup de l’annex 4 on se situa la rehabilitació. Segons el Decret 141/2012 de condicions mínimes d’habitabilitat, la redistribució total de l’interior de l’habitatge sense modificació de superfícies correspon al grup J de l’Annex 4 on les condicions a complimentar són:
Annex aplicable i excepcions: annex 2 amb les excepcions següents:
les habitacions hauran de tenir una superfície útil no inferior a 6 m² (habitació de l’annex 1). Si s’obté una habitació o una cambra higiènica (noves) haurà de complir els apartats 3.8, 3.11 de l’annex 1.
· En qualsevol cas i en atenció al contingut del document de suport al Documento Bàsico DB-SUA Seguretat d’utilització i accessibilitat (juny-2018), quant a l’adequació efectiva de les condicions d’accessibilitat en edificis existents, caldrà completar les millores d’accessibilitat amb totes les intervencions tècnicament possibles (adequació d’accessos, itineraris, ascensors,...). Si no és viable aconseguir condicions per a usuaris/es en cadira de rodes, es poden plantejar solucions que facilitin l’accessibilitat a altres usuaris.
· Per extensió del criteri de l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana, cal tenir l’àmbit de l’obra degudament acotat i tancat, s’ha de respectar l’entorn en el qual s’ubica l’obra, en particular en allò referent a la neteja i manteniment de l’àmbit, i cal extremar la prudència en la seguretat de l’obra en tot allò referent a les operacions de càrrega, descàrrega, sortida i entrada de vehicles i en l’ús dels camins rurals. En aquest darrer aspecte, el promotor sol·licitant de la llicència d’obres o subsidiàriament la persona que realitzi aquest ús respondrà dels danys que es puguin ocasionar als mateixos.
· Cal recollir la placa d'obres de les oficines tècniques municipals de previ pagament de 8,00 €.
· Un cop finalitzades les obres, caldrà presentar la següent documentació per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1257/2019. Llicència urbanística – construcció de la nau 17 i legalització del magatzem annex a la nau 14, explotació de cal Cisteller, Ptda. de Santa Llúcia

	Favorable
	Tipus de votació: unanimitat

	Vista la sol·licitud presentada i subscrita per Nartal Ponent, SA, amb NIF núm. A25680141, en què demana llicència d'obres per construir la nau 17 i legalitzar el magatzem annex a la nau 14, a l'explotació de cal Cisteller, situada a la partida de Santa Llúcia;
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir llicència d’obres per a la construcció de la nau 17, entenent que compleix amb els llindars establerts, pel que fa a veïns, camins i altres explotacions ramaderes (Mj2021/4).
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.
3. Denegar la legalització del magatzem de 360,15 m2, annex a la nau 14, atès que aquest envaeix l’espai que s'ha de respectar de 100 metres respecte l’habitatge veí més proper; així com tampoc es pot legalitzar la construcció auxiliar que apareix al plànol 2 del projecte i que no apareix al plànol de llicència original, llicència d'obres concedida per acord de la Junta de Govern Local de 23 de febrer de 2015 (Mj2/23.02.2015).


	Expedient 1007/2020. Llicència de primera ocupació 

	Favorable
	Tipus de votació: unanimitat

	Vista la sol·licitud de llicència de primera ocupació per a habitatges, que disposa de llicència d’obres per acord de la Junta de Govern Local del dia 23 de desembre de 2019, (exp. NA2019/27);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la llicència sol·licitada.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

